Συζήτηση:Πεντηκοστή

message: Πιστεύω πως οι διορθώσεις που έκανα καθιστούν το κείμενο πιο αντικειμενικό. Πείτε την άποψή σας. Travis8 17:56, 1 Μαΐου 2007 (UTC)
replies: text: Καλώς το εμπλούτισες. Βέβαια η Πεντηκοστή δεν ήταν καθαυτή ένα «γεγονός». Η επιφοίτηση του αγίου πνεύματος και τα θαυματουργικά χαρίσματα ήταν «το γεγονός» το οποίο "συνέπεσε" με την ιουδαϊκή Πεντηκοστή. Εκ των υστέρων υπονοείται με αυτό τον όρο αυτό το δυναμικό ξεκίνημα της χριστιανικής εκκλησίας καθώς υπήρχε ο αντιτυπικός συμβολισμός στην πορεία του Ιησού βάσει της ιουδαϊκής Γιορτή των Εβδομάδων. Ίσως θα μπορούσαμε να καταγράψουμε τα χαρακτηριστικά και τη σημασία της γιορτής αυτής σύμφωνα με τον Μωσαϊκό Νόμο και στη συνέχεια να περιγραφεί η νέα σημασία της για τους Χριστιανούς. -- pvasiliadis  20:40, 1 Μαΐου 2007 (UTC)
Κατά την Πεντηκοστή, δεν κύρηξαν μιλώντας ξένες γλώσσες, καθώς οι γλώσσες δεν εξυπηρετούσαν το έργο του κηρύγματος αλλά ήταν προς οικοδομή του κάθε πιστού. Η διεθνής γλώσσα της εποχής ήταν η ελληνική και προφανώς σε αυτή μίλησε ο Πέτρος οπου έκανε και το κήρυγμα.Travis8 12:38, 4 Μαΐου 2007 (UTC)
** Πράξεις 2:4-12, 41, ΝΜΒ:
«Όλοι τότε πλημμύρισαν από Πνεύμα Άγιο και άρχισαν να μιλούν σε άλλες γλώσσες, ανάλογα με την ικανότητα που τους έδινε το Πνεύμα. Στην Ιερουσαλήμ βρίσκονταν τότε ευσεβείς Ιουδαίοι από όλα τα μέρη του κόσμου. Όταν ακούστηκε η βουή, συγκεντρώθηκε πλήθος απ' αυτούς και ήταν κατάπληκτοι, γιατί ο καθένας τους άκουγε τους αποστόλους να μιλάνε στη δική του γλώσσα. Είχαν μείνει όλοι εκστατικοί και με απορία έλεγαν μεταξύ τους: "Μα αυτοί όλοι που μιλάνε δεν είναι Γαλιλαίοι; Πώς, λοιπόν, εμείς τους ακούμε να μιλάνε στη δική μας μητρική γλώσσα; Πάρθοι, Μήδοι και Ελαμίτες, κάτοικοι της Μεσοποταμίας, της Ιουδαίας και της Καππαδοκίας, του Πόντου και της Ασίας, της Φρυγίας και της Παμφυλίας, της Αιγύπτου, και από τα μέρη της Κυρήνης, Ρωμαίοι που είναι εγκατεστημένοι εδώ, Κρητικοί και Άραβες, όλοι εμείς, είτε ιουδαϊκής καταγωγής είτε προσήλυτοι, τους ακούμε να μιλούν στις γλώσσες μας για τα θαυμαστά έργα του Θεού". Όλοι, λοιπόν, [ήταν] εκστατικοί και απορημένοι [...] Τότε όσοι δέχτηκαν με χαρά το λόγο του [Πέτρου] βαφτίστηκαν, και προστέθηκαν στην εκκλησία την ημέρα εκείνη περίπου τρεις χιλιάδες άνθρωποι». -- pvasiliadis  13:28, 4 Μαΐου 2007 (UTC)
Τους άκουγαν να μιλάνε και όχι να κηρύτουν! Να μιλάνε τα θαυμάσια του Κυρίου. Δείτε το 1 Κορινθίους 14.Travis8 20:07, 9 Μαΐου 2007 (UTC)
Το κήρυγμα είναι ομιλία —ομιλία για το Θεό. Οι απόστολοι τούς μιλούσαν θαυματουργικά στις γλώσσες τους και το αποτέλεσμα ήταν αυθημερόν εντυπωσιακό! Δεν ήταν η γλωσσολαλιά ο αυτοσκοπός. -- pvasiliadis  22:47, 10 Μαΐου 2007 (UTC)

text: Προφανώς ο καθένας το αντιλαμβάνεται αλλιώς (σολομώντειος παρέμβασις). Έχω όμως την εντύπωση ότι το συγκεκριμένο θέμα που συζητάτε είναι σημαντικό για τους Πεντηκοστιανούς, κάποιοι από τους οποίους (πολλοί ή λίγοι δεν ξέρω), αν κατάλαβα καλά από μικρά έρευνα, μαζεύονται στην εκκλησία τους και κατ'αυτούς ομιλούν με επιφοίτηση του Αγ. Πνεύματος ξένες γλώσσες (κατά τους μη Πεντηκοστιανούς λένε απλώς ακατάληπτα πράγματα). Άρα γι'αυτούς το εδάφιο δε συνδέεται με κήρυγμα, παρά μόνο με ομιλία σε ξένες γλώσσες ως απόδειξη της παρουσίας του Αγ. Πνεύματος. Όλοι οι άλλοι νομίζω το ερμηνεύουν το εδάφιο αυτό ως κήρυγμα, ότι τους δόθηκε το χάρισμα για να κηρύξουν τον λόγο του Θεού και όχι για να ανοίξουν φροντιστήρια ξένων γλωσσών. Αλλά φυσικά δεν υπάρχει σωστό και λάθος σε αυτά. Θα μπορούσε (αν ισχύει αυτό που λέω και δεν είναι λάθος) να αναφερθεί το όλο θέμα στον Πεντηκοστιανισμό.--Αρχίδαμοςμίλα μου 12:14, 11 Μαΐου 2007 (UTC)
replies: text: : Το κήρυγμα δεν αναιρεί την γλωσσολαλιά. Ούτε υπάρχει χριστιανικό δόγμα που να υποβιβάζει τη σημασία της Πεντηκοστής στην εξέλιξη της χριστιανικής εκκλησίας. Απλά, από μέρους μου, παρέθεσα την αφήγηση των Πράξεων των Αποστόλων. Τα γεγονότα που συνέβησαν στη διάρκεια μόλις μιας ημέρας είναι συγκεκριμένα. Δεν τίθεται ζήτημα "σωστού ή λάθους". -- pvasiliadis  13:13, 11 Μαΐου 2007 (UTC)
Διαβάστε ρε παιδιά τις Πράξεις των Αποστόλων! Που λέει οτι κήρυξαν όλοι οι απόστολοι με την γλωσσολαλιά; Οι απόστολοι ήταν συνυγμένοι στο ανώγειο και άρχισαν να μιλούν σε ξένες γλώσσες (εκεί αρχικά). Σε ποιόν κύρητταν; Στα ντουβάρια; Αυτός που κήρυξε ήταν ο Πέτρος!
Όσο γι' αυτό που λέει ο αγαπητός Βασιλειάδης (ο οποίος από ότι έχω καταλάβει είναι ΜτΙ -και καλά κάνει, οπότε όμως είναι λογικό μα ερμηνεύει την Πεντηκοστή όπως την ερμηνεύει): "Το κήρυγμα είναι ομιλία —ομιλία για το Θεό.". Και η γλωσσολαλιά είναι ομιλία-ομιλία ΠΡΟΣ το Θεό!Με γλωσσολαλιά κήρυξε ο Πέτρος;
Εντάξει, αν θέλετε να αφήσετε το άρθρο όπως ήταν τουλάχιστον ανεβάστε την ταμπέλα "Η ουδετερότητα αυτού του άρθρου αμφισβητείται." που έχετε βάλει στο άρθρο "Αποστασία από τους Μάρτυρες του Ιεχωβά". Να 'σται καλά. Travis8 08:42, 18 Μαΐου 2007 (UTC)

text: * Το τι είμαι και το τι είσαι είναι του ελαχίστου ενδιαφέροντος.

text: * Το ποιος μίλησε σε ποιον και τι του είπε κατά την πρώτη χριστιανική Πεντηκοστή φαίνεται από την αφήγηση των Πράξεων των Αποστόλων που παρατέθηκε λίγο πιο πάνω.

text: * Τελικά τι ακριβώς σε κάνει να θεωρείς "μη ουδέτερο" το άρθρο;

text: * Με τον χαρακτηρισμό ως "μη ουδέτερου" του -άσχετου εν προκειμένω- άρθρου "Αποστασία από τους Μάρτυρες του Ιεχωβά", συμφωνείς ή διαφωνείς; Τι σε οδηγεί να τα συνδέσεις τα δύο άρθρα; -- pvasiliadis  08:48, 18 Μαΐου 2007 (UTC)
Eγώ ξέρω πως η Γραφή λέει: "Ο λαλών γλώσσαν αγνώριστον εαυτόν οικοδομεί." (1 Κορινθίους 14:4). Τον ευατό του και όχι τους άλλους.
Παραθέτω μέρος από άρθρο:
"Μήπως οι 120 επάνω στο ανώγειο, μιλούσαν ξένες γλώσσες για να κηρύξουν το Ευαγγέλιο; Οπωσδήποτε όχι, διότι με τις γλώσσες προκάλεσαν ταραχή, θαυμασμό, αλλά και σύγχυση και απορία. "Τι σημαίνει τούτο;"
Το κήρυγμα έγινε μετά από τον απόστολο Πέτρο και τους αποστόλους, όπως μας εξηγεί ο Λόγος του Θεού: "Σταθείς δε ο Πέτρος μετά των ένδεκα, ύψωσε την φωνήν αυτού, και ελάλησε προς αυτούς". Πράξεις β:14
Άρχισε λοιπόν ο απόστολος Πέτρος να εξηγεί ότι δεν είναι μεθυσμένοι πρωί πρωί, ότι αυτό που άκουγαν είναι αυτό που προφήτεψε ο προφήτης Ιωήλ για την έκχυση του Αγίου Πνεύματος. Στη συνέχεια μίλησε για τη σταύρωση και την ανάσταση του Κυρίου μας Ιησού Χριστού και την ένδοξη αποστολή Του εκ δεξιών του Πατρός να μεσιτεύει υπέρ ημών.
Με αυτό το κήρυγμα "ήλθε εις κατάνυξιν η καρδία των ακροατών και ρώτησαν. "Τι πρέπει να κάμωμεν άνδρες αδελφοί;" Πράξεις β:37
Ο απόστολος Πέτρος δεν μίλησε στις γλώσσες τους που ήταν πάμπολλες, αλλά τους μίλησε Ελληνικά, διότι όλοι γνώριζαν την ελληνική γλώσσα την εποχή εκείνη.
Όλοι τον εννόησαν και δέχθηκαν το Λόγο του Θεού μετά χαράς, βαπτίσθηκαν στο νερό και προστέθηκαν την ημέρα της Πεντηκοστής τρεις χιλιάδες ψυχές. Οι γλώσσες είναι σημείο για τους απίστους (Α' Κορινθίους ιδ:22) και τους πείθει ότι ο λαλών γλώσσαν αγνώριστον έχει πληρωθεί με Πνεύμα Άγιο." ("ΜΙΛΗΣΑΝ OI ΑΠΟΣΤΟΛΟΙ ΞΕΝΕΣ ΓΛΩΣΣΕΣ ΓΙΑ ΝΑ ΚΗΡΥΞΟΥΝ;" http://clubs.pathfinder.gr/charismatics/532917?forum=58292&read=266)
Τώρα αν είπα κάτι που σας πείραξε συγνώμη -δεν ήταν αυτόν ο σκοπός μου, μπορείτε να το διαγράψετε.
Travis8 09:47, 18 Μαΐου 2007 (UTC)

text: * Εκτιμώ ιδιαίτερα, φίλε Travis8, την καλή σου διάθεση και σε διαβεβαιώνω ότι δεν με πείραξε κάτι στα λεγόμενά σου. Απλά θεώρησα ότι ήταν άδικη η σύγκριση που έκανες ανάμεσα στα δύο άρθρα· το θέμα όμως λήγει εδώ.

text: * Γνωρίζω τη θέση των Εκκλησίων της Πεντηκοστής όσον αφορά το χριστιανικό χάρισμα της «γλωσσολαλιάς». Πιστεύω ότι η ανάπτυξη αυτού του ζητήματος μπορεί να γίνει περαιτέρω στο άρθρο Γλωσσολαλιά από εσένα —που γνωρίζεις το θέμα από πρώτο χέρι—, τόσο γενικότερα για αυτό το φαινόμενο της χριστιανικής Εκκλησίας όσο και για τις συγκεκριμένες θεολογικές θέσεις της Πεντηκοστιανής ομολογίας. Εκεί θα κατατεθούν και οι θέσεις που έχουν επί του θέματος και άλλες θρησκευτικές ομάδες.

text: * Όσο για τη συγκεκριμένη Πεντηκοστή, είναι προφανές ότι η ομιλία δεν έγινε όταν οι μαθητές ήταν μόνοι τους στο ανώγειο αλλά ενώπιον πλήθους Ιουδαίων και προσηλύτων στον Ιουδαϊσμό που είχαν έρθει στην Ιερουσαλήμ για την τήρηση της Γιορτής των Εβδομάδων. Μάλιστα στις Πράξεις 2:10, 11 ΜΝΚ αναφέρει ότι όλοι στο πλήθος «έμειναν κατάπληκτοι και βρίσκονταν σε αμηχανία, λέγοντας ο ένας στον άλλον: «Τι να σημαίνει άραγε αυτό;» Άλλοι, όμως, τους χλεύαζαν και έλεγαν: "Είναι γεμάτοι γλυκό κρασί"». Είναι προφανές ότι το πλήθος άκουσε τους —θεωρούμενους από κάποιους ως μεθυσμένους— μαθητές να κηρύττουν στη γλώσσα τους. Βέβαια τα αγγέλματα στις γλώσσες τους δεν ήταν πιθανώς τόσο αναλυτικά και μακροσκελή όπως του Πέτρου ο όποιος ενήργησε ως εκπρόσωπος των υπόλοιπων μαθητών και έδωσε στο πλήθος πλήρη μαρτυρία. Η γλώσσα που χρησιμοποίησε ο Πέτρος πολύ πιθανόν να ήταν η ελληνική, αλλά δεν αποκλείεται να μίλησε και στη μητρική γλώσσα του πλήθους, την εβραϊκή. Χρησιμοποιώντας την εβραϊκή γλώσσα άλλωστε είχε επιτευχθεί αυτό για το οποίο αναφώνησαν λίγες μέρες αργότερα οι θρησκευτικοί ηγέτες της εποχής όταν οδήγησαν τους αποστόλους στο ανώτατο δικαστήριο του ιουδαϊκού έθνους: «Έχετε γεμίσει την Ιερουσαλήμ με τη διδασκαλία σας». (Πράξεις 5:27, 28) Εκτός αυτού, και τα μέλη της χριστιανικής εκκλησίας της Ιερουσαλήμ ήταν κατά βάση «εβραιόφωνοι», ενώ σταδιάκα αυξάνονταν και οι «ελληνόφωνες», που αποτελούνταν από προσήλυτους ή Ιουδαίους της διασποράς. (Πράξεις 6:1, ΝΜΒ) Το ότι το χάρισμα των γλωσσών δεν ήταν μόνο για κατ' ιδίαν ατομική χρήση εποικοδόμησης φαίνεται μεταξύ άλλων από το γεγονός ότι στις χριστιανικές εκκλησίες του πρώτου αιώνα, εκτός από το χάρισμα της ομιλίας σε ξένες γλώσσες από ορισμένους, είχε δοθεί σε άλλους το χάρισμα της "ερμηνείας γλωσσών" ώστε όλοι να επωφελούνται από ό,τι είχε να πει το άγιο πνεύμα. (1 Κορινθίους 12:10) -- pvasiliadis  13:14, 18 Μαΐου 2007 (UTC)
Δεν περιμένω φίλε μου, να συμφωνήσουμε. Έχετε κατασταλαγμένες απόψεις το ίδιο και εγώ, εξάλλου το μέρος εδώ δεν είναι και το ποιό κατάλληλο για θεολογικές συζητήσεις! Πιστεύω πως η παρούσα διατύπωση "έλαβαν Άγιο Πνεύμα...γεγονός που έγινε αντιληπτό από Ιουδαίους" είναι επαρκής και καλύπτει και τις 2 πλευρές. Καλό Απόγευμα 195.130.83.155 14:55, 18 Μαΐου 2007 (UTC)

text: * Δεν είναι ο σκόπος της Βικιπαίδειας να συμφωνήσουμε όσον αφορά τις ιδέες μας. Το θέμα είναι να γράψουμε τι λένε οι πηγές και, όπως είπες, να "καλύψουμε επαρκώς" τις απόψεις που υφίστανται για τα θέματα. Είναι πολύ καλό το ότι βρήκες κοινά αποδεκτή λύση. -- pvasiliadis  15:21, 18 Μαΐου 2007 (UTC)
*Νομίζω πως θα ήταν καλύτερα να αφαιρεθεί απο την ενότητα βλέπε επίσης η αναφορά στο λήμμα για την εκκλησία της Πεντηκοστής. Για πολλές ομολογίες αποτελεί κορυφαίο γεγονός. Δε σημαίνει όμως οτι θα βαλουμε παραπομπή για όλες τις εκκλησίες, ούτε αποτελεί προνόμιο μόνο για μια συγκεκριμένη εκκλησία.Καθαρά φιλικά το αναφέρω και ελπίζω χωρίς παρεξήγηση.--Θεόδωρος  11:54, 21 Ιουνίου 2007 (UTC)
*Είναι σωστό αυτό που λές Θεόδωρε. Έκανα την αφαίρεση. Transistor 12:30, 29 Σεπτεμβρίου 2007 (UTC)

message: α) Λάθος αναφέρεται ο αριθμός των μαθητών του Κυρίου ως 120.  Ήσαν 12, όχι 120.
β) Λάθος αναφέρονται ως μαθητές.  Μετά την σταύρωση και ανάσταση του Κυρίου ονομάζονται πλέον Απόστολοι και όχι μαθητές. Αναφορά: jb 84.205.227.55 00:41, 9 Ιουνίου 2016 (UTC)
thread_title:  Σχόλιο 9-6-2016